Komission vuosikertomus takuurahaston tilanteesta ja hallinnoinnista varainhoitovuonna 2000 /* KOM/2001/0305 lopull. */





KOMISSION vuosiKERTOMUS takuurahaston tilanteesta ja hallinnoinnista varainhoitovuonna 2000 SISÄLLYSLUETTELO Komission vuosikertomus takuurahaston tilanteesta ja hallinnoinnista varainhoitovuonna 2000 1. Oikeusperustat 2. Rahaston tilanne 31.12.2000 3. Rahaston varat 3.1. Yleisestä talousarviosta varainhoitovuonna suoritetut maksut 3.2. Rahaston likvidien varojen sijoittamisesta saadut korot 3.3. Maksuvelvoitteensa laiminlyöneiltä velallisilta takaisin perityt maksut 4. Rahaston kulut ja vastuut 4.1. Maksurästien suorittaminen 4.2. EIP:n palkkio LIITE I: Yleisestä talousarviosta takuurahastoon suoritettavien maksujen oikeusperustat 1. Määrärahasiirtoa nro 6/2000 koskevat päätökset 2. Määrärahasiirtoa nro 69/2000 koskevat päätökset 3. Määrärahasiirtoa nro 74/2000 koskevat päätökset LIITE II: EIP:n kertomus takuurahaston tilanteesta ja hallinnoinnista - tulostili ja tase 31. joulukuuta 2000 1. Rahaston kehitys vuonna 2000 2. Rahaston tilanne 2.1. Rahaston pääoma 31. joulukuuta 2000 2.2. Rahaston varat 31.12.2000 2.3. Likviditeettiriski 3. Takuurahaston sijoitukset: vuonna 2000 saatujen tuottojen ja arvonnousun arviointi 3.1. Kokonaisanalyysi 3.2 Alakohtainen erittely 3.2.1. Kassavarat 3.2.2. Sijoitussalkku LIITE III: Takuurahaston konsolidoitu tase 31. joulukuuta 2000 1. Oikeusperustat Neuvosto antoi 31 päivänä lokakuuta 1994 asetuksen (EY, Euratom) N:o 2728/94 takuurahaston perustamisesta ulkosuhteisiin liittyville hankkeille. Jos lainansaaja laiminlyö yhteisön myöntämän tai takaaman lainan takaisinmaksun, laina maksetaan takaisin takuurahastosta. Kyseisen asetuksen 6 artiklan mukaisesti komissio antoi rahaston hallinnoinnin Euroopan investointipankin (EIP) hoidettavaksi yhteisön ja EIP:n 23. marraskuuta 1994 Brysselissä ja 25. marraskuuta 1994 Luxemburgissa allekirjoittaman yleissopimuksen mukaisesti. Kyseisen yleissopimuksen 8 artiklan 2 kohdassa määrätään, että EIP toimittaa komissiolle kunkin vuoden maaliskuun 1 päivään mennessä kertomuksen rahaston tilanteesta ja hallinnoinnista sekä rahaston edellisen vuoden tulostilin ja taseen. Ote kertomuksesta varainhoitovuodelta 2000 on liitteessä II. Rahaston perustamisasetuksen 7 artiklassa säädetään, että komissio toimittaa viimeistään seuraavan varainhoitovuoden maaliskuun 31 päivänä Euroopan parlamentille, neuvostolle ja tilintarkastustuomioistuimelle vuosikertomuksen rahaston tilanteesta ja hoidosta edellisenä varainhoitovuotena. 2. Rahaston tilanne 31.12.2000 Varainhoitovuoden 2000 lopussa rahaston käytettävissä olevat varat olivat yhteensä 1 432 248 964,36 euroa (liite II). Määrään sisältyvät rahaston perustamisesta lähtien kertyneet seuraavat summat: - maksut rahastoon (1 824 703 500,00 euroa) - päättyneiden varainhoitovuosien nettotulos (210 473 626,02 euroa), jossa on huomioitu provisiot ja takaisinmaksuista perittävät viivästyskorot - viivästyneet takaisinmaksut yhteisön ulkopuolisilta mailta (326 997 369,48 euroa) - EIP:lle vielä maksamatta olevat palkkiot (689 783,78 euroa) - vähennettynä takausmaksujen suorituksilla (458 915 314,92 euroa) ja takuurahaston ylijäämän palautuksilla talousarvioon (471 700 000,00 euroa). Rahaston varat olivat 31. joulukuuta 2000 vähennettynä EIP:lle maksettavalla palkkiolla yhteensä 1 431 559 180,58 euroa. Rahaston konsolidoidun taseen loppusumma (liite III) on 1 647 343 813,45 euroa. Näistä 489 000 000 euroa on määräaikaistalletuksia (pankkitalletukset), 1 864 299,31 euroa avistatalletuksia (avistatili), 919 302 277,87 euroa arvopapereita, 22 082 387,18 euroa 31.12.2000 mennessä kertyneitä erääntymättömiä korkoja (4 070 765,00 euroa määräaikaistalletuksista kertyneinä erääntymättöminä korkoina ja 18 011 622,18 euroa erääntymättömien osinkotodistusten korkoina) ja 215 094 849,09 euroa yhteisön myöntämien tai takaamien lainojen saajilta olevia saamisia, joista 164 598 428,11 euroa on pääomaan liittyviä saamisia, määräaikana maksettavia korkoja ja takuurahastosta katettavia viivästyskorkoja sekä 50 496 420,98 euroa 31.12.2000 mennessä kertyneitä maksamattomia viivästyskorkoja. Rahaston perustamisasetuksen 3 artiklassa säädetään, että rahaston varojen on saavutettava tarkoituksenmukainen taso, ja asetetaan tavoitesummaksi 9 prosenttia kuhunkin toimenpiteeseen liittyvien yhteisön pääomasitoumusten kokonaismäärästä, johon lisätään maksamattomat erääntyneet korot. Yhteisön ulkopuolisille maille myönnettyjen luottojen ja lainatakausten määrä, johon lisätään maksamattomat erääntyneet korot, oli 31.12.2000 yhteensä 14 068,8 miljoonaa euroa, josta 164,6 miljoonaa euroa oli maksamattomia erääntyneitä korkoja. Asetuksessa määritelty rahaston varojen ja maksamattomien sitoumusten suhde oli 10,17 prosenttia eli suurempi kuin takuurahaston perustamisasetuksessa mainittu 9 prosentin tavoitesumma. Tämän vuoksi rahaston ylijäämä on palautettava yhteisöjen yleiseen talousarvioon; asetuksen 3 artiklan 3 kohdan mukaisesti näin on tehtävä aina kun rahasto saavuttaa tavoitesumman. Talousarvioon palautettava määrä on 165,36 miljoonaa euroa. Rahaston varojen ja kulujen kehitys vuonna 2000 esitetään yksityiskohtaisesti seuraavissa jaksoissa. 3. Rahaston varat 3.1. Yleisestä talousarviosta varainhoitovuonna suoritetut maksut Takuurahaston perustamisesta ulkosuhteisiin liittyville hankkeille annetun asetuksen muuttamisesta 25 päivänä toukokuuta 1999 annetun asetuksen 1 artiklassa täsmennetään, että rahaston varat saadaan yleisestä talousarviosta suoritettavilla maksuilla, jotka ovat 9 prosenttia luottojen ja lainatakausten pääoma-arvosta kunnes rahasto saavuttaa tavoitesumman. Asetuksen kyseisessä artiklassa säädetään, että jos rahaston varat ovat maksulaiminlyönnistä aiheutuneiden takausvaateiden vuoksi alle 75 prosenttia tavoitesummasta, rahoitusaste korotetaan uusien toimenpiteiden osalta 10 prosenttiin. Maksusuorituksia koskevien yksityiskohtaisten sääntöjen oikeusperustat esitetään liitteessä I. Talousarviota koskevasta kurinalaisuudesta 31 päivänä lokakuuta 1994 tehdyssä neuvoston päätöksessä säädetään, että yleiseen talousarvioon voidaan ottaa varaus luottoja ja lainatakauksia varten. Vuonna 2000 kyseiseen varaukseen oli otettu 203 miljoonan euron alustavat määrärahat, joilla oli tarkoitus kartuttaa takuurahastoa. Varauksen vapauttamiseen käytetään määrärahasiirtoja, joiden avulla varat ohjataan takuurahastoa koskevaan budjettikohtaan (maksut takuurahastoon). Edellä mainittujen oikeusperustojen nojalla budjettivallan käyttäjä teki vuonna 2000 kolme määrärahasiirtoa takuurahaston kartuttamiseksi; siirtojen kokonaismäärä oli 186 290 500 euroa. - Määrärahasiirto nro 6/2000 oli 150 403 000 euroa. Tämä ensimmäinen siirto tehtiin varainhoitovuoden alussa kartuttamaan takuurahastoa ja perustui neuvoston 24 päivänä tammikuuta 1994, 14 päivänä huhtikuuta 1997, 19 päivänä toukokuuta 1998 ja 14 päivänä joulukuuta 1998, 29 marraskuuta 1999, 22 joulukuuta 1999, 21 maaliskuuta 1994 tekemiin päätöksiin ja rahaston perustamisasetuksen liitteessä säädettyihin maksusuorituksia koskeviin yksityiskohtaisiin sääntöihin. - Määrärahasiirto nro 69/2000 oli 15 412 500 euroa. Tämä toinen takuurahaston kartuttamista koskeva siirto perustui neuvoston 20 päivänä maaliskuuta 2000, 10 päivän heinäkuuta 2000, 7 päivänä marraskuuta 2000 hyväksymiin luotonantotoimenpiteisiin. Tätä määrärahasiirtoa koskevat päätökset esitetään liitteessä I. - Määrärahasiirto nro 74/2000 oli 20 475 000 euroa. Tämä kolmas takuurahaston kartuttamista koskeva siirto perustui neuvoston 4 päivänä joulukuuta 2000 hyväksymiin luotonantotoimenpiteisiin. Tätä määrärahasiirtoa koskevat päätökset esitetään liitteessä I. Ensimmäinen näistä kolmesta vuotuisesta määrärahasiirrosta tehtiin rahastoon huhtikuussa, ja kaksi jälkimmäistä joulukuussa 2000. 3.2. Rahaston likvidien varojen sijoittamisesta saadut korot Rahaston likvidit varat sijoitetaan niiden periaatteiden mukaan, joista määrätään yhteisön ja EIP:n välisen yleissopimuksen liitteessä. Sijoitusperiaatteisiin kuuluu, että rahaston ensimmäisten toimintavuosien aikana, ja niin kauan kuin sijoitettu kokonaismäärä on alle 300 miljoonaa ecua, rahasto toimii sijoitusrahastona ja sijoittaa ainoastaan lyhytaikaisiin rahoitusvälineisiin, joiden juoksuaika on enintään yksi vuosi. Koska sijoitettu määrä vuonna 1995 oli yli 300 miljoonaa ecua, komissio päätti EIP:n suostumuksella muuttaa sijoitusperiaatteita vuoden 1996 alussa. Uusien yksityiskohtaisten sääntöjen on tarkoitus perustua siihen, että kolmannes varoista voidaan sijoittaa vuodeksi ja kaksi kolmannesta enintään 10 vuodeksi ja että lyhytaikaisten sijoitusten vähimmäismäärä on edelleen 150 miljoonaa euroa. Joka tapauksessa periaatteena on, että rahaston varat voidaan sijoittaa keskimäärin enintään viideksi vuodeksi. Komission ja EIP:n yhteisellä sopimuksella laadittiin luettelo pankeista, joihin talletuksia voidaan tehdä. Alkuperäistä luetteloa on komission suostumuksella jouduttu tarkistamaan usein, koska pankkien luokitukset muuttuvat. Suurin osa kyseisistä pankeista kuuluu euron selvitysjärjestelmään. Niiden Moody's-luokitus on vähintään A1 pitkällä aikavälillä ja P1 lyhyellä aikavälillä. Näihin pankkeihin tehtävissä sijoituksissa sovelletaan sääntöjä, joiden tarkoituksena on turvata riskien hajauttaminen. Pankkitalletuksista, takuurahaston tililtä ja arvopaperisijoituksista saadut korot olivat vuonna 2000 yhteensä 62 728 173,51 euroa, josta - pankkitalletuksien osuus oli 18 996 521,08 euroa. Kyseessä on tilanne 31. joulukuuta, ja määrässä otetaan huomioon maksetut korot, jotka perustuvat pankkitalletuksina tehtyihin sijoituksiin (17 082 335,80 euroa) ja vuonna 2000 kertyneiden korkojen vaihteluun (1 914 185,28 euroa). Kertyneillä koroilla tarkoitetaan korkoja, jotka maksetaan rahastoon vasta sijoitusten eräpäivinä eikä varainhoitovuoden lopussa. Taseeseen 31.12.2000 mennessä kirjatuista kertyneistä koroista (4 070 765,00 euroa) vähennetään vuodelle 1999 kirjatut ja vuonna 2000 maksetut korot (2 156 579,72 euroa). - sekkitilien osuus oli 157 806,60 euroa, joka vastaa avistatilille kirjattuja korkoja. - sijoitussalkun osuus oli 43 573 845,83 euroa. Arvopaperisijoitusten korot kertyvät sellaisista arvopaperisijoituksista, joihin sovelletaan EIP:n rahaston varojen hallinnoijaksi valtuuttaman yleissopimuksen sijoitusperiaatteita. Näistä tuloista on kuitenkin vähennettävä 4 521 285,47 euroa varainhoitovuodelle kohdistettavaa hankinta-arvon ja lunastusarvon erotusta, joka suhteutetaan hallussa olevien arvopapereiden jäljellä olevaan juoksuaikaan (vastaa jaksotettua preemiota tai hinnanalennusta, joka on kirjattu tuloslaskelmaan). Korkotuotot esitetään varainhoitovuoden tuloksessa. 3.3. Maksuvelvoitteensa laiminlyöneiltä velallisilta takaisin perityt maksut Kun takausmaksu joudutaan maksamaan takuurahastosta, takaisinmaksun laiminlyöneiden maiden viivästyneet suoritukset käytetään kartuttamaan rahastoa. Takaisinperinnästä kertyi varoja yhteensä 326 997 369,48 euroa (ks. liite II kohta 2.1.) 4. Rahaston kulut ja vastuut 4.1. Maksurästien suorittaminen Vuonna 2000 rahastosta suoritettiin kolme takausmaksua, joiden kokonaismäärä oli 17 355 629,49 euroa (ks. liite II kohta 2.1.). 4.2. EIP:n palkkio Komission ja EIP:n välisen rahaston hallinnointia koskevan yleissopimuksen 6 artiklassa määrätään, että EIP:n vuosipalkkio on 0,125 prosenttia rahaston keskimääräisistä kuukausittaisista varoista. Palkkion määrä tarkistetaan sen vuoden lopussa, jonka aikana rahaston varat ovat saavuttaneet 300 miljoonan ecun rajan, ja viimeistään kolmen vuoden kuluessa ensimmäisen maksun suorittamisesta rahastoon. Samalla otetaan huomioon mm. rahaston toiminnan kehitys. Koska rahaston varat saavuttivat 300 miljoonan ecun rajan vuoden 1995 lopulla, EIP:n palkkion määrää tarkistettiin. Kun otettiin huomioon rahaston hallinnoinnin pankille aiheuttamasta työmäärästä saatu kokemus, komission ja EIP:n välistä yleissopimusta täydennettiin 17. ja 23. syyskuuta 1996 niin, että pankin vuosipalkkio laskettiin 0,05 prosenttiin rahaston varoista. Sitä sovellettiin takautuvasti 31. päivästä joulukuuta 1994. Vuonna 2000 EIP:n palkkio vahvistettiin yhteensä 689 783,78 euroksi, joka otettiin tuloslaskelmaan ja kirjattiin taseen vastattaviin siirtovelkoina. EIP:n palkkio maksettiin 13.2.2001. LIITE I LIITE I: Yleisestä talousarviosta takuurahastoon suoritettavien maksujen oikeusperustat Takuurahaston perustamisasetuksen liitteessä esitetään takuurahastoon suoritettavia maksuja koskevat yksityiskohtaiset säännöt ja säädetään, että kun kyse on varainhankinnasta/luotonannosta tai rahoituslaitoksille myönnettävistä lainatakauksista osana usealle vuodelle jakautuvaa puitejärjestelmää, jonka tavoite on liiketaloudellinen ja rakenteellinen, maksut rahastoon suoritetaan vuosierinä komission ehdotukseen liitettävässä rahoitusselvityksessä ilmoitettujen vuosittaisten määrien perusteella, joita voidaan tarvittaessa mukauttaa neuvoston päätöksellä. Kun kyse on yhteisön muusta varainhankinnasta/luotonannosta (esim. yhteisön ulkopuolisten maiden maksutaseiden tukemiseen tarkoitetut luotot, jotka voidaan maksaa yhtenä tai useampana eränä), rahastoon suoritettava määrä lasketaan sen lainaoperaation kokonaismäärän perusteella, josta neuvosto tekee päätöksen. Vuonna 2000 näiden yksityiskohtaisten sääntöjen nojalla tehtiin kolme määrärahasiirtoa. 1. Määrärahasiirtoa nro 6/2000 koskevat päätökset Kaikkia Välimeren alueen maita koskeva rahoitusyhteistyö - Neuvoston päätös, tehty 24 päivänä tammikuuta 1994, 115 miljoonan ecun lainan myöntämisestä Syyrialle kolmeksi vuodeksi. - Neuvoston päätös, tehty 14 päivänä huhtikuuta 1997, yhteisön takuun myöntämisestä Euroopan investointipankille yhteisön ulkopuolisiin hankkeisiin myönnetyistä lainoista aiheutuvien tappioiden varalta (Keski- ja Itä-Euroopan maat, Välimeren alueen maat, Latinalaisen Amerikan ja Aasian maat sekä Etelä-Afrikka). - Neuvoston päätös, tehty 19 päivänä toukokuuta 1998, yhteisön takuun myöntämisestä Euroopan investointipankille entisessä Jugoslavian tasavallassa Makedoniassa toteutettaviin hankkeisiin liittyvistä lainoista mahdollisesti aiheutuvien tappioiden varalta ja yhteisön takuun myöntämisestä Euroopan investointipankille yhteisön ulkopuolella (Keski- ja Itä-Euroopan maissa, Välimeren alueen maissa, Latinalaisessa Amerikassa ja Aasiassa sekä Etelä-Afrikassa) toteutettaviin hankkeisiin liittyvistä lainoista mahdollisesti aiheutuvien tappioiden varalta 14 päivänä huhtikuuta 1997 tehdyn päätöksen 97/256/EY muuttamisesta. - Neuvoston päätös, tehty 14 päivänä joulukuuta 1998, päätöksen N:o 97/256/EY muuttamisesta laajentamaan yhteisön Euroopan investointipankille myöntämä takuu koskemaan Bosniassa ja Hertsegovinassa toteutettaviin hankkeisiin liittyviä lainoja. - Neuvoston päätös, tehty 29 päivänä marraskuuta 1999, yhteisön takuun myöntämisestä Euroopan investointipankille maanjäristyksen Turkissa vaurioittamien alueiden jälleenrakentamiseen liittyviin hankkeisiin myönnettävistä lainoista aiheutuvien tappioiden varalta. Lainojen yhteismäärä on enintään 600 miljoonaa euroa, ja ne myönnetään kolmen vuoden aikana. - Neuvoston päätös, tehty 22 päivänä joulukuuta 1999, yhteisön takuun myöntämisestä Euroopan investointipankille yhteisön ulkopuolisiin hankkeisiin myönnetyistä lainoista aiheutuvien tappioiden varalta (Keski- ja Itä-Eurooppa, Välimeren maat, Latinalainen Amerikka ja Aasia sekä Etelä-Afrikan tasavalta). Luottojen enimmäismäärä on 18 410 miljoonaa euroa, ja ne myönnetään seitsemän vuoden aikana 1. päivästä helmikuuta 2000 alkaen Keski- ja Itä-Euroopan maiden, Välimeren alueen maiden sekä Latinalaisen Amerikan ja Aasian osalta, ja 1. päivästä heinäkuuta 2000 alkaen Etelä-Afrikan tasavallan osalta. Takuu päättyy kaikkien alueiden osalta 31 päivänä tammikuuta 2007. 2. Määrärahasiirtoa nro 69/2000 koskevat päätökset - Neuvoston päätös, tehty 20. maaliskuuta 2000, poikkeuksellisen rahoitustuen myöntämisestä Armenialle ja Georgialle tehdyn neuvoston päätöksen N:o 97/787/EY muuttamisesta laajentamalla se koskemaan Tadzikistania. Tadzikistanille lainana myönnettävän tuen määrä on 75 miljoonaa euroa. - Neuvoston päätös, tehty 10 päivänä heinäkuuta 2000, 15 miljoonan euron makrotaloudellisen rahoitusavun myöntämisestä Moldovalle. - Neuvoston päätös, tehty 7 päivänä marraskuuta 2000, päätöksen N:o 2000/24/EY muuttamisesta Euroopan investointipankille myönnetyn yhteisön takuun laajentamiseksi Kroatiassa toteutettavia hankkeita varten myönnettyihin lainoihin. Lainojen yhteismäärä on enintään 250 miljoonaa euroa, ja ne myönnetään neljän vuoden aikana. 3. Määrärahasiirtoa nro 74/2000 koskevat päätökset Neuvoston päätös, tehty 4 päivänä joulukuuta 2000, päätöksen N:o 2000/24/EY muuttamisesta EY:n ja Turkin välisen tulliliiton vahvistamisen ja tiivistämisen tukemiseen tarkoitetun EIP:n erityistoimintaohjelman perustamiseksi. Lainojen yhteismäärä on enintään 450 miljoonaa euroa. LIITE II EIP:n kertomus takuurahaston tilanteesta ja hallinnoinnista - tulostili ja tase 31. joulukuuta 2000 1. Rahaston kehitys vuonna 2000 Rahaston varat olivat 31. joulukuuta 2000 yhteensä 1 410,1 miljoonaa euroa (ks. kohta 2.2.) kun varat 31. joulukuuta 1999 olivat 1 297,8 miljoonaa euroa eli lisäys oli 112,3 miljoonaa euroa. >VIITTAUS KAAVIOON> Kuvio 1: Varojen kehitys vuonna 2000 Huhtikuun 18 päivänä 2000 rahaston varat kasvoivat 42,5 miljoonalla eurolla. Toisaalta rahaston ylijäämä oli 31. joulukuuta 1999 yhteensä 107,9 miljoonaa euroa; se palautettiin komissiolle yleissopimuksen 7 artiklan mukaisesti ja toisaalta rahaston varat karttuivat 150,4 miljoonalla eurolla. Rahaston omaa pääomaa kartutettiin jälleen 29. joulukuuta 2000 yhteensä 35,9 miljoonalla eurolla. Toiminnan tulos oli 31. joulukuuta 2000 yhteensä 57,4 miljoonaa euroa ja edellisen varainhoitovuoden tulos oli 41,1 miljoonaa euroa. Sijoitussalkun tuotto (preemioiden poistot huomioiden) oli 39,1 miljoonaa euroa eli yli 68 prosenttia 31. joulukuuta 2000 kirjatusta tuloksesta. 2. Rahaston tilanne 2.1. Rahaston pääoma 31. joulukuuta 2000 Takuurahaston pääomatilin saldo oli 31. joulukuuta 2000 yhteensä 1 221 miljoonaa euroa, ja edellisen varainhoitovuoden saldo oli 1 160 miljoonaa euroa, joten saldo kasvoi 61 miljoonaa euroa eli noin 5,3 prosenttia. Kehitys kuvataan seuraavassa taulukossa: >TAULUKON PAIKKA> Vuonna 2000 rahasto maksoi takauksina 5,1 miljoonaa euroa 12 toukokuuta 2000, 4,9 miljoonaa euroa 5 syyskuuta 2000 ja 7,4 miljoonaa euroa 22 joulukuuta 2000; yhteensä takauksia maksettiin 17,4 miljoonaa euroa. 135,39 euron erä, joka vastaa myöhässä takaisin maksetuista summista maksettuja korkoja, jotka on saatu maksuvelvoitteensa laiminlyöneiltä velallisilta takaisin perittyinä maksuina vuonna 2000. 2.2. Rahaston varat 31.12.2000 Rahaston varat olivat 31. joulukuuta 2000 yhteensä 1 410,1 miljoonaa euroa ja jakautuivat jäljempänä esitetyllä tavalla. Rahaston valuuttana on euro. - Määräaikaistileille on sijoitettu 489 miljoonaa eli 34,68 prosenttia. - Avistatilillä on 1,8 miljoonaa euroa eli 0,13 prosenttia - Sijoitussalkun osuus on 919,3 miljoonaa euroa eli 65,19 prosenttia (ks. kohdan 2.3. taulukko). 2.3. Likviditeettiriski Vuodeksi 2000 oli komission kanssa sovittu takuurahaston varojen hallinnointia koskevasta strategiasta, jonka mukaan käytettävissä olevat varat jakautuvat seuraavasti: >TAULUKON PAIKKA> Rahaston varoista yli 348 miljoonalla eurolla [1] on alle kolmen kuukauden juoksuaika; se vastaa määräaikaa, jonka kuluessa komissio voi pyytää rahastoa kattamaan erääntyneiden lainojen maksurästit. [1] Hallinnointiperiaatteiden mukaan vähimmäismäärä on 150 miljoonaa euroa. Muiden varojen juoksuajat on porrastettu 6 vuoden ajalle jakamaan tulovirta tasaisesti niin, että maksuvalmius säilyy. Rahaston varat jakautuivat 31 joulukuuta 2000 täysin jakotavoitteen mukaisesti: rahaston varoista 1/3 on lyhytaikaisissa sijoituksissa ja loput 2/3 puoliksi kiinteäkorkoisissa ja puoliksi vaihtuvakorkoisissa arvopapereissa. Etusijalle on asetettu kiinteäkorkoisten arvopapereiden ostaminen, mikä on sopusoinnussa vuoden 2000 investointistrategian kanssa. Pitkäaikaisten kiinteäkorkoisten sijoitusten juoksuaika oli 31. joulukuuta 2000 keskimäärin 2,3 vuotta, kun pisin sallittu kesto on keskimäärin 2,5 vuotta. Vaihtuvakorkoisten arvopapereiden juoksuaika oli 1,2 kuukautta. Määräaikaistilejä on säännöllisesti jatkettu, erityistapauksia lukuun ottamatta, 3-6 kuukauden ajanjaksoiksi, jotta noudatetaan komission ohjeita rahaston sijoitusten keston pidentämisestä. 3. Takuurahaston sijoitukset: vuonna 2000 saatujen tuottojen ja arvonnousun arviointi 3.1. Kokonaisanalyysi Takuurahaston toiminnan nettotulot olivat yhteensä 57,4 miljoonaa euroa. Määrä vastaa keskimäärin 4,19 prosentin [2] kokonaistuottoa kun taas euromääräisille arvopapereille laskettu kolmen kuukauden keskimääräinen EURIBID-viitekorko oli samalta ajalta 4,27 prosenttia lyhyiden korkojen noustessa (ks. kohta 3.2.1). [2] Kokonaistuoton laskenta perustuu oletukseen, että vuodessa on 360 päivää. Sijoituksista ja rahoitusinvestoinneista 31. joulukuuta 2000 mennessä saadut tuotot voidaan esittää seuraavasti: >TAULUKON PAIKKA> 3.2 Alakohtainen erittely 3.2.1. Kassavarat Tehdyt sijoitukset tuottivat vuonna 2000 yhteensä 19 miljoonaa euroa korkoina, kun keskimääräinen pääoma oli 450,8 miljoonaa euroa. Lyhyiden korkojen laskiessa oli vuonna 1999 tehtyjen sijoitusten tuotto keskimäärin 4,14 prosenttia [3] vuoden 1999 joulukuun lopussa tuotto oli 2,97 prosenttia lyhyiden korkojen noustessa ja rahoitusmarkkinoiden ollessa hyvin epävakaat. Rahamarkkinatalletusten korkojen nousulla, joka koskettaa enemmän euroa kuin muita valuuttoja, on kaksinkertainen vaikutus: toisaalta sijoitusten tuotto kasvaa voimakkaasti ja toisaalta tulosta mittaava korkoero heikentyy (kolmen kuukauden keskimääräinen EURIBID-viitekorko nousi selvästi). On hyvä pitää mielessä, että viitearvo heijastelee korkojen nousua (välitön vaikutus), kun taas rahamarkkinasijoitusten tuottoon korkomuutokset vaikuttavat viiveellä, koska sijoitukset ovat porrastettuja ja sijoitusaikoja on pidennetty. [3] Kokonaistuoton laskenta perustuu oletukseen, että vuodessa on 360 päivää. Saatu korkoero on 13 pistettä parempi kuin kolmen kuukauden euromääräinen EURIBID-viitekorko [4]. On hyvä huomata, että tässä korkoerossa ei ole otettu huomioon operaation alkuvaiheessa erotettua katetta ja, että tätä marginaalia ei oteta huomioon tuoton laskennassa. [4] Käyttövarojen "korkoerolla" mitataan pankkien välisen koron ja kolmen kuukauden euromääräistä EURIBID-viitekorkoa vastaavaan vaihtuvan päivittäin noteeratun viitearvon välistä erotusta. >TAULUKON PAIKKA> * Tuoton ja viitekoron kehitys vuonna 2000 Taulukosta käy ilmi lyhytaikaisten talletusten korko kolmen kuukauden EURIBID-viitekorkoon verrattuna. >VIITTAUS KAAVIOON> Kuvio 2: Tuoton kehitys suhteessa viitekorkoon Lyhyiden korkojen noustessa rahamarkkinasijoitusten salkun tuotto on järjestelmällisesti jäljessä viitearvoon verrattuna, kun taas absoluuttisina lukuina salkun kokonaistuotto on seurannut markkinoiden liikkeitä ja sen arvo on kasvanut 1,17 prosenttia vuonna 2000. * Sopimuspuolet Euroopan yhteisön ja EIP:n välisessä takuurahaston hallinnointia koskevassa yleissopimuksessa määrätään, että kaikki talletukset on tehtävä sellaisten sopimuspuolten kanssa, joilla on vähintään A1-luottokelpoisuusluokitus. >VIITTAUS KAAVIOON> Kuvio 3: Lyhytaikaiset sijoitukset vastapuolen luottokelpoisuuden mukaan 31.12.2000 * Jakauma maittain Vuonna 2000 rahaston lyhytaikaiset sijoitukset (keskimääräisinä pääomina) jakautuivat maittain seuraavasti: >VIITTAUS KAAVIOON> Kuvio 4: Lyhytaikaiset sijoitukset - keskimääräisen pääoman jakautuminen maittain EIP pyrkii sijoittamaan rahaston pääomia tasaisesti kaikkiin Euroopan unionin jäsenvaltioihin mahdollisimman kannattavasti. 3.2.2. Sijoitussalkku Sijoitussalkkuna toimiva arvopaperisalkku muodostuu euromääräisistä arvopapereista, jotka on tarkoitus säilyttää salkussa niiden erääntymiseen saakka; alle kolmen kuukauden kuluessa erääntyvien kiinteäkorkoisten arvopapereiden arvo oli 31. joulukuuta 2000 yhteensä 37 miljoonaa euroa. Muiden kiinteäkorkoisten arvopapereiden (joiden erääntymisaikaa oli jäljellä 3 kuukautta - 6 vuotta) arvo oli 488,8 euroa. Vaihtuvakorkoisten arvopapereiden arvo oli 393,5 miljoonaa euroa, ja koko sijoitussalkun kirjanpitoarvo oli yhteensä 919,3 miljoonaa euroa. Salkun arvopapereiden hankinta-arvona on hankintahinta. Arvopapereiden hankintahinnan ja lunastusarvon erotus ja maksettu preemio tai saatu hinnanalennus jaksotetaan arvopaperin jäljellä olevalle voimassaoloajalle. Sijoitussalkun nimellinen arvo oli 31 joulukuuta 2000 yhteensä 914,1 miljoonaa euroa ja kirjanpitoarvo 919,3 miljoonaa (mukaanluettuina preemiot ja hinnanalennukset). Salkun tuotto oli 31 joulukuuta 2000 mennessä 39,3 miljoonaa euroa. Tulos jakautuu seuraavasti: Korkotuotto // 43,573,845.83 Poistot preemioista // -4,521,285.47 // 39,052,560.36 Sijoitussalkun kirjanpidollinen tuotto oli 31. joulukuuta 2000 yhteensä 4,34 prosenttia, kun se 31. joulukuuta 1999 oli 3,68 prosenttia. Kun kiinteäkorkoisten arvopapereiden viitearvona on Salomon-indeksi ja vaihtuvakorkoisiin arvopapereihin sovelletaan kolmen kuukauden EURIBID-viitekorkoa, yleinen korkoero on 33 pistettä negatiivinen, joka on 4,67 prosenttia (ks. liite 2). Tämä negatiivinen kehitys selittyy pitkäaikaisten korkojen nousulla vuonna 2000. Itse asiassa viitearvo heijastelee todettuja korkomuutoksia, kun taas salkun tuotto on jäljessä verrattuna markkinoihin, mikä johtuu porrastetuista uudelleensijoituksista. Yhdistetty viitearvo oli 31. joulukuuta 1999 mennessä 3,23 prosenttia. Joukkovelkakirjasalkku on sijoitussalkku: arvopaperit on tarkoitus säilyttää salkussa niiden erääntymiseen saakka. Hallinnoinnista vastaavat tahot päättivät sijoittaa osan varoista kiinteäkorkoisiin arvopapereihin (ks. sivu 11, kohta 2.3), koska niiden tuotto on parempi kuin talletusten. Sijoitussalkun markkina-arvo oli 31. joulukuuta 2000 yhteensä 919,8 miljoonaa euroa, kun sen kirjanpitoarvo oli 919,3 euroa (mukaan luettuna maksetut preemiot ja saadut hinnanalennukset). Piilevä arvonnousu oli siis 0,5 miljoonaa euroa. Piilevä arvonnousu selittyi pitkäaikaisten korkojen nousulla vuoden 2000 aikana. Tavoitteena oli parantaa rahaston kokonaistuottoa, ja sijoitussalkun avulla tuottoa saatiinkin lisättyä 4,14 prosentista (talletusten osuus) 4,19 prosenttiin (rahaston kokonaistuotto). Tavoite toteutui ja samalla turvattiin pääoma arvopaperien erääntymisen yhteydessä. * Markkina-arvon kehittyminen verrattuna kirjanpidolliseen arvoon vuonna 2000 >VIITTAUS KAAVIOON> Kuvio 5 : Markkina-arvon kehittyminen verrattuna kirjanpidolliseen arvoon vuonna 2000 * Sijoitussalkun jakautuminen kiinteäkorkoisiin ja vaihtuvakorkoisiin arvopapereihin >VIITTAUS KAAVIOON> Kuvio 6: Sijoitussalkun jakautuminen kiinteäkorkoisiin ja vaihtuvakorkoisiin arvopapereihin 31.12.2000 * Sijoitussalkun tuottoprofiili >VIITTAUS KAAVIOON> Kuvio 7: Sijoitussalkun tuottoprofiili 31.12.2000 Kiinteäkorkoiset arvopaperit erääntyvät viimeistään 29.9.2006. * Liikkeeseenlaskijat Rahaston hallussa olevien arvopaperien on täytettävä seuraavat vaatimukset: - liikkeeseenlaskijana on EU:n jäsenvaltio, EU:n takaama luottolaitos, G10-ryhmän maa tai ylikansallinen liikkeeseenlaskija, - liikkeeseenlaskijana on jokin muu riippumaton valtio, jonka luottokelpoisuusluokitus on vähintään Aa3, tai - liikkeeseenlaskijana on jokin muu taho, jonka luottokelpoisuusluokitus on Aaa. Liikkeeseenlaskijat jakautuivat 31 joulukuuta 2000 seuraavasti: >VIITTAUS KAAVIOON> Kuvio 8: Sijoitussalkku - liikkeeseenlaskijat 31.12.2000 Takuurahaston tilanne 31. joulukuuta 2000 VASTAAVAA // 31.12.2000 Saatavat luottolaitoksilta AVISTATALLETUKSET // 1.864.299,31 MÄÄRÄAIKAISTALLETUKSET // 489.000.000,00 // 490.864.299,31 Sijoitussalkku ARVOPAPERISALKKU // 919.302.277,87 // 919.302.277,87 Muut vastaavat ENNAKKOMAKSUT JA SIIRTOSAAMISET // 22.082.387,18 // 22.082.387,18 YHTEENSÄ // 1.432.248.964,36 VASTATTAVAA // 31.12.2000 Takuurahasto TAKUURAHASTO // 1.221.085.554,56 // 1.221.085.554,56 Muut vastattavat SIIRTOVELAT JA ENNAKKOMAKSUT // 689.783,78 // 689.783,78 Tulos Edellisiltä varainhoitovuosilta siirretty tulos // 153.081.422,50 Varainhoitovuoden 2000 tulos // 57.392.203,52 // 210.473.626,02 YHTEENSÄ // 1.432.248.964,36 TULOSLASKELMA 30.09.2000 // 1. TUOTOT Arvopaperisijoitusten korot // 43.573.845,83 Sijoitusten korot // 18.996.521,08 Avistatilin korot // 157.806,60 VÄLISUMMA YHTEENSÄ // 62.728.173,51 2. KULUT Poistot preemioista // - 4.521.285,47 Provisiot // - 689.783,78 Rahoituskulut // - 124.900,74 VÄLISUMMA YHTEENSÄ // -5.335.969,99 NETTOTULOS // 57.392.203,52 >VIITTAUS KAAVIOON> LIITE III LIITE III: Takuurahaston konsolidoitu tase 31. joulukuuta 2000 Joulukuun 31. päivän 2000 konsolidoitu tase täydentää selvitystä takuurahaston tilanteesta (liite II). Konsolidoituun taseeseen kirjataan 215 094 849,09 euroa. Määrä jakautuu seuraavasti: - vastaavaa-puolella ovat saamiset yhteisön myöntämien tai takaamien lainojen saajilta. Näistä 164 598 428,11 euroa on pääomaan liittyviä yhteisön ulkopuolisten maiden maksamattomia erääntyneitä velkoja, määräaikana maksettavia korkoja ja takuurahastosta katettavia viivästyskorkoja sekä 50 496 420,98 euroa 31.12.2000 mennessä kertyneitä maksamattomia viivästyskorkoja. Viivästyskorot lasketaan sopimusehdoissa mainituin perustein. - vastattavaa-puolella on 164 598 428,11 euroa takaisin maksettavia varoja, 50 496 420,98 euroa kertyneitä maksamattomia viivästyskorkoja ja, 135,38 euroa takaisinmaksusta perittyjä viivästyskorkoja, jotka on kirjattu tulostiliin. >TAULUKON PAIKKA>